สวัสดีค่ะ คือเวลาถ่ายคือจะถ่ายปกตินะคะ ไม่เหลว เป็นก้อนปกติ สีปกติค่ะ เเต่จะเห็นมีมูกขาวขุ่นปนมาด้วยค่ะ เป็นอาการอะไรเหรอค่ะ จะมีอาการเเสบท้องเพราะกินเผ็ดด้วยค่ะ เป็นโรคกระเพาะเเละกรดไหลย้อนค่ะคุณ ขอบค่ะ
สวัสดีค่ะ อาการถ่ายมีมูกขาวปนดังกล่าวมานั้น อาจจะเป็นมูกที่อยู่ในลำไส้ที่ลำไส้สร้างขึ้นมาเพื่อเคลือบอุจจาระตามปกติ ซึ่งสามารถเกิดขึ้นได้และไม่เป็นอันตรายหรือเป็นโรค สาเหตุอื่นๆกรณีมีมูกเคลือบมากับอุจจาระเช่นการมีลำไส้อักเสบหรือติดเชื้อทำให้มีการสร้างเม็ดเลือดขาวมากผิดปกติ การมีเนื้องอกที่บริเวณลำไส้ใหญ่ หรือลำไส้แปรปรวนแต่หากไม่มีอาการผิดปกติอื่นๆ เช่นไม่มีการขับถ่ายเปลี่ยนแ่ปลง ไม่มีเลือดปนกับอุจจาระ ไม่มีปวดท้องบิดๆ น้ำหนักปกติ คือมีแค่มูกเคลือบอุจจาระอย่างเดียว ก็นึกถึงสาเหตุที่ไม่ใช่โรคอะไรมากที่สุด เรื่องกระเพาะอาหารและกรดไหลย้อนนั้นไม่น่าจะกระทบต่อการขับถ่ายอุจจาระค่ะเบื้องต้นรับประทานอาหารอ่อนๆย่อยง่าย หลีกเลี่ยงอาหารรสจัดที่กระตุ้นให้มีอาการ ดื่มน้ำมากๆ รับประทานอาหารที่มีกากใยสูงเพื่อช่วยในการขับถ่าย